

VI. évf. 49. szám **Krisztus a Mindenség Királya** 2019. november 24.

# A Váci Egyházmegye 2019/VI. körleveléből:

*2295/2019. sz. Művészeti Bizottság létrehozása*

2019. szeptember 20-án Művészeti Bizottságot hoztam létre. Az Egyházművészeti Bizottság segíteni akarja a papság tevékenységét. A templomnak és a benne lévő liturgiát szolgáló építmények és tárgyaknak hitünk titkait kell kifejezniük és esztétikai elveknek is meg kell felelniük. Az Egyházművészeti Bizottság a beadott tervek, rajzok vagy vázlatok alapján véleményt alkot arról, hogy a készülő alkotás megfelel-e használati céljának. Ugyanakkor teológiai és esztétikai elvek alapján is értékeli a készülő alkotásokat. A Bizottság együttműködik az építészeti hivatallal. Építkezés és belső téralakítás, oltárépítés, liturgikus tér rendezése esetben a tervek továbbra is építészeti hivatalhoz nyújtandók be. Hasonlóképpen kell eljárni falfestés és színes üvegablakok esetében is. Szobrászati alkotás, festmény vagy egyéb tárgyak esetében elegendő a Bizottsághoz fordulni.

*2296/2019. sz. Gyermekvédelmi Bizottság létrehozása*

2019. szeptember 24-én Gyermekvédelmi Bizottságot hoztam létre. Ferenc pápa „Vos estis lux mundi” apostoli levelének valamint a MKPK döntésének megfelelően létrehoztam a Váci Egyházmegye GyermekvédelmiBizottságát. Ezzel együtt az egyházmegye honlapján létrehoztunk egy linket, ahol az egyházmegye területén vagy az egyházmegyéhez kötődő intézményekben történt visszaéléseket lehet bejelenteni. További részletek a http://gyermekvedelem.vacem.hu/ honlapon olvashatók.

*2297/2019. sz. Felsőoktatási Tanács létrehozása*

2019. szeptember 24-én Felsőoktatási Tanácsot hoztam létre az Apor Vilmos Katolikus Főiskolával kapcsolatos ügyekben való közreműködésre.

# Megújulás a szeretetben

Az MKPK körlevele

Amikor készülünk a 2020 szeptemberében Budapesten megrendezendő 52. Nemzetközi Eucharisztikus Kongresszusra, fontosnak tartjuk, hogy katolikus testvéreinkhez és minden jóakaratú emberhez forduljunk. Kongresszusunk jelmondata a 87. zsoltárból való: „Minden forrásom belőled fakad”. Krisztus a forrás, az ő tanítása, élete, megváltó kereszthalála és feltámadása, kegyelme, amely közöttünk működik az idők végéig, képes arra, hogy lelki megújulást hozzon városaink, népünk, Európa és az egész világ számára.

Korunk négy jelentős problémáját – a népesedési krízist, a nevelés-oktatás helyzetét, a szegénységet és a népmozgások által felvetett kérdéseket – tekintjük át a hit fényében és keressük ezekre a lehetséges válaszokat. A jelen dokumentum alapelveket kíván tisztázni, segíteni akar abban, hogy képesek legyünk korunk bonyolult jelenségeit a hit fényében látni.

*I. A társadalom éltető forrása a Teremtő Istennel való kapcsolat.* Isten minden ember szívébe beleírta a végtelen, a teljesség, az igazság, a jóság, a szépség és a szeretet iránti vágyat, amelyek Istenhez vezethetik őt. Isten elénk siet, a megtestesült Fiúban megkapjuk azokat az ajándékokat, amelyek segítségével teljes életet élhetünk. Krisztus „meggyógyítja az ember szívét, megadja neki a képességet, hogy úgy szeressen, ahogyan ő szereti az Egyházat, vagyis életét áldozva érte”. A Szentháromság, az isteni személyek szeretetközössége a családhoz hasonló vonásokkal tárja fel önmagát. Ez a családban is megvalósul: van, aki szeret, van, akit szeretnek és van a szeretet-közösség.

Krisztus örömhíre képes arra, hogy megújítsa, Isten akarata szerint emberségesebbé tegye a társadalmat. Ha a nyugati kultúrkörben élő ember elutasítja a hitet, akkor társadalmai lassan elveszítik belső erejüket, elveszítik a célt, a motivációt, a belső békét közvetítő képességüket. A II. Vatikáni Zsinat felszólítja a világiakat, hogy „vállalják [...] az evilági rend megújítását [...] az Evangélium világosságánál, az Egyház szellemében”.2 A hit cselekvésre indít, sürget, hogy az igazságra épülő szeretet társadalmi méretekben is valósuljon meg: a kultúra, a gazdaság, a tudományok, a politika, a média, a sport, a környezetvédelem területén. A hit érzékenységet és cselekvő segítőkészséget tud kialakítani a szegények, megtörtek, betegek, kirekesztettek iránt.

*Harminc évvel a rendszerváltozás után.* Harminc évvel ezelőtt úgy gondoltuk, hogy Egyházunk és népünk ajándékba kapta a történelem Urától a szabadságot, amiért korábban sokan küzdöttek és szenvedtek. A rendszerváltozás után azonban tömegek érezték úgy, hogy munkájukra nincs szükség és ők maguk is feleslegessé váltak. Megjelentek a hajléktalanok, a nyilvánvaló nyomorúság is megmutatkozott. Felütötte fejét a magántulajdon erkölcsi legitimitásának problémája is. *(folytatás következik)*

**HIRDETÉSEK**

**Erzsébet-napi ruhaadomány** a berceli Karitász csoport szervezésében november 27-én, 14–18 óráig, november 28-án 9–12 és 14–18 óráig, november 29-én 9–12 óráig, a berceli Szt. Miklós közösségi házban. Nyitvatartási időben várjuk a rászorulókat!

Bercelen a 6. csoport, Galgagután a 7. csoport takarít.

2019.11.25. H 17:00 Szentségimádás a Galgagutai Templomban

 17:00 Szentmise a BecskeiTemplomban

 18:00 Szentségimádás a Becskei Templomban

2019.11.26. K 17:00 Szentmise a SzécsénkeiTemplomban

2019.11.27. Sz 14:00 Erzsébet-napi ruhaadomány, Szt. Miklós közösségi ház, Bercel

 16:30 Holy Mass in the Church of Bercel

 17:30 Kávészünet Bogár Zsolt, Vanyarcon

2019.11.28. Cs 09:00 Erzsébet-napi ruhaadomány, Szt. Miklós közösségi ház, Bercel

 14:00 Erzsébet-napi ruhaadomány, Szt. Miklós közösségi ház, Bercel

 17:00 Holy Mass in the Church of Bercel

 17:30 Szentségimádás a Berceli Templomban

2019.11.29. P 08:30 Szentmise a Berceli Templomban

 09:00 Erzsébet-napi ruhaadomány, Szt. Miklós közösségi ház, Bercel

2019.11.30. Sz 14:00 Adventi koszorú készítés, Szt. Miklós Közösségi Ház, Bercel

 15:00 Adventi gyertyagyújtás és koszorú szentelés Becskén

 15:30 Szentmise a Vanyarci Templomban

 17:00 Szentmise a Berceli Templomban

 18:00 Adventi gyertyagyújtás és koszorú szentelés Bercelen

**2019.12.01. V 08:30 Szentmise a Berceli Templomban** – Adventi koszorúk megáldása

**Advent 1. 10:30 Igeliturgia a Becskei Templomban**

**vasárnapja 10:30 Szentmise a Galgagutai Templomban –** Adventi koszorúk megáldása

 **12:00 Igeliturgia a Nógrádkövesdi Templomban**

 **12:00 Szentmise a Szécsénkei Templomban**

 16:00 Adventi gyertyagyújtás és koszorú szentelés Galgagután

 17:00 Adventi gyertyagyújtás és koszorú szentelés Szécsénkén

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: bercel@vacem.hu

Bankszámlaszám: 10700323-68589824-51100005